गिद्दड़बाहा (मुक्तसर)। ऑल इंडिया यूथ कांग्रेस के महासचिव तथा गिद्दड़बाहा के विधायक अमरिंदर सिंह राजा वडिंग ने कहा कि प्रदेश के विकास में केंद्र सरकार का अहम योगदान रहा है। जबकि शिअद-भाजपा गठबंधन सरकार का विकास सिर्फ बयानों तक ही सीमित है। राजा वडिंग शनिवार को हलके के गांव वादियां के किसानों के लिए केंद्र सरकार द्वारा नाबार्ड स्कीम के तहत सरहिंद फीडर से गांव वादियां के खेतों तक अंडर ग्राउंड डाली जा रही चार किलोमीटर लंबी पाइप लाइन का निर्माण कार्य का जायजा ले रहे थे। इस दौरान पत्रकारों के साथ बातचीत में उन्होंने कहा कि पंजाब में हो रहे ज्यादातर विकास कार्यों में केंद्र की कांग्रेस सरकार का योगदान है।